Document ID: 31997R1219

KOMISSION ASETUS (EY) N:o 1219/97,
annettu 27 päivänä kesäkuuta 1997,
tasaustukien enimmäismäärien vahvistamisesta ennen 31 päivää maaliskuuta 1997 tapahtuneiden Irlannin punnan, Englannin punnan ja Italian liiran merkittävien revalvaatioiden vuoksi annetun asetuksen (EY) N:o 806/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuloihin vaikuttavaa huomattavaa revalvaatiota koskevien toimenpiteiden ja hyvitysten määrittämisestä 22 päivänä huhtikuuta 1997 annetun neuvoston asetuksen (EY) N:o 724/97 (1) ja erityisesti sen 7 artiklan,
sekä katsoo, että
tasaustukien enimmäismäärien vahvistamisesta ennen 31 päivää maaliskuuta 1997 tapahtuneiden Irlannin punnan, Englannin punnan ja Italian liiran merkittävien revalvaatioiden vuoksi 2 päivänä toukokuuta 1997 annetussa komission asetuksessa (EY) N:o 806/97 (2) määritetään erityisesti tuen enimmäismäärä 29 päivänä maaliskuuta 1997 tapahtuneen Irlannin punnan merkittävän revalvaation osalta,
asetuksen (EY) N:o 724/97 4 artiklan 3 kohdan ensimmäisessä alakohdassa säädetään, että saman artiklan 2 kohdassa tarkoitettua enimmäismäärää voidaan vähentää tai perua sen perusteella, miten maatalouden muuntokurssien kehittymisen todetaan vaikuttaneen tuloihin tietyn tarkkailuajan kuluessa,
Irlannin punnan muuntokurssi nousi viimeisimmän, 29 päivänä maaliskuuta 1997 tapahtuneen merkittävän laskun ja kolmannen tätä päivää seuraavan kuukauden lopun välillä; muuntokurssin saavutetun tason vuoksi Irlannin tuen ensimmäisen osuuden määrää olisi vähennettävä, ja
tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 806/97 1 artiklan toisessa luetelmakohdassa oleva 65,16 miljoonan ecun määrä 57,70 miljoonan ecun määrällä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 1997.

Labels: 2
18
6